Nos officialis Eduensis, universis notum facimus quod Stephaneta, uxor donni Laurencii de Chaalon, in nostra presentia recognovit se vendidisse et imperpetuum quitavisse, pro evidenti necessitate sua, domino Humberto de Edua, canonico Eduensi, et abbati Sancti Petri Eduensis, viginti duos denarios censuales quos habet annuatim in prato et in terra de Buat, in festo sancti Symphoriani, pro precio quadraginta solidorum Dyvionensium, eidem Stephanete a dicto Humberto in pecunia numerata jam solutorum. Quam venditionem pariter et quitationem laudaverunt pariter et concesserunt Dampnons uxor Robini et Galterus, clericus, liberi dicte Stephanete, Robinus maritus dicte Dampnete, fide corporali prestita, promittentes omnes predicti dictam venditionem et quitationem dicto Humberto in pace tenere et contra omnes bona fide et super omnia bona sua efficaciter garantire. In cujus rei testimonium, ad preces et instanciam omnium predictorum sigillum curie Eduensis presentibus litteris apposuimus in firmamentem. Actum anno Domini Mº CCº quadragesimo sexto, mense januario.